RESOLUCIÓN do 4 de maio de 2021 pola que se publica a modificación do plan de estudos de graduado ou graduada en Enxeñaría Electrónica Industrial e Automática.
Universidade da Coruña — III. Outras disposicións — 27/05/2021

O plan de estudos do título de graduado ou graduada en Enxeñaría Electrónica Industrial e Automática pola Universidade da Coruña foi publicado por Resolución do 30 de marzo de 2011 no
Boletín Oficial del Estado
(BOE) do 18 de abril, unha vez establecido o carácter oficial do título por Acordo do Consello de Ministros do 11 de febreiro de 2011, publicado mediante Resolución da Secretaría Xeral de Universidades do 25 de febreiro de 2011 no BOE do 16 de marzo.
A Universidade da Coruña presentou unha solicitude de modificación do plan de estudos do grao en Enxeñaría Electrónica Industrial e Automática que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de graduado ou graduada en Enxeñaría Electrónica Industrial e Automática pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2019/20.
A Coruña, 4 de maio de 2021
Código RUCT: 2502203.
Este título habilita para o exercicio da profesión regulada de enxeñeiro técnico industrial, de acordo coa Orde CIN/351/2009, do 9 de febreiro, pola que se establecen os requisitos para a verificación dos títulos universitarios oficiais que habiliten para o exercicio da dita profesión (BOE do 20 de febreiro).
Plan de estudos que se inicia no curso 2019/20 por modificación do plan anterior.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de disciplina:
3. Contido do plan de estudos.
3.1. Créditos de formación básica: distribución por materias e ramas de coñecemento.
3.2. Contido do plan de estudos por módulo.
3.3. Contido do plan de estudos por curso académico.
Primeiro curso.
Segundo curso.
Terceiro curso.
Optativas terceiro curso
Cuarto curso.
Optativas cuarto curso
*Optativa Xeral, a elixir unha entre as seguintes disciplinas:
En 3º curso débese optar por un dos tres bloques de optatividade para cursar as disciplinas correspondentes que afectan 3º e 4º curso. En 4º curso, se se elixiu o bloque I ou o bloque II, é necesario escoller e cursar unha das optativas xerais indicadas na táboa anterior.
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá elixir e cursar un dos tres bloques de optatividade e superar 240 créditos ECTS, distribuídos como se indica no punto 2, para obter o título de graduado ou graduada en Enxeñaría Electrónica Industrial e Automática pola Universidade da Coruña.
5. Condicións de terminación específicas para o alumnado que cursa os seus estudos polo plan que se iniciou no curso 2010/11.
Co fin de respectar os dereitos do alumnado que cursa os seus estudos por este plan, existen condicións de terminación específicas para obter o título de grao en Enxeñaría Electrónica Industrial e Automática pola Universidade da Coruña, sempre que estivera matriculado nalgunha das súas disciplinas optativas antes da implantación do plan que se inicia no curso 2019/20.
Este alumnado deberá superar 240 créditos ECTS, distribuídos como se indica no punto 2, e os seus créditos optativos poderán pertencer, sempre e cando non exista incompatibilidade, tanto a disciplinas optativas dos bloques I e II do mencionado plan 2019/20 como ás disciplinas optativas do plan 2010/11 que se indican a seguir: